Komission asetus (ETY) N:o 32/82, annettu 7 päivänä tammikuuta 1982, naudanliha-alan viennin erityisvientitukien myöntämisen edellytyksistä



Virallinen lehti nro L 004 , 08/01/1982 s. 0011 - 0014

Suomenk. erityispainos Alue 3 Nide 14 s. 0190

Espanjank. erityispainos: Luku 03 Nide 24 s. 0146

Ruotsink. erityispainos Alue 3 Nide 14 s. 0190

Portugalink. erityispainos: Luku 03 Nide 24 s. 0146



KOMISSION ASETUS (ETY) N:o 32/82, annettu 7 päivänä tammikuuta 1982, naudanliha-alan viennin erityisvientitukien myöntämisen edellytyksistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 18 artiklan 6 kohdan, sekä katsoo, että neuvoston asetuksessa (ETY) N:o 885/68 (), sellaisena kuin se on viimeksi muutettuna asetuksella (ETY) N:o 427/77 (), vahvistetaan vientituen myöntämistä koskevat yleiset säännöt ja tuen määrän vahvistamista koskevat perusteet, yhteisön markkinatilanteen ja tiettyjen nykyään mahdollisesti interventioon ostettavien naudanlihatuotteiden myyntimahdollisuuksien vuoksi olisi säädettävä edellytyksistä, joilla erityistä vientitukea voidaan myöntää näille tuotteille vietäessä niitä tiettyihin kolmansiin maihin interventio-ostojen vähentämiseksi, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Tässä asetuksessa säädetyt erityiset edellytykset täyttäville tuotteille voidaan myöntää erityistä vientitukea. 2. Tätä asetusta sovelletaan tuoreeseen tai jäähdytettyyn, ruhoina, puoliruhoina, saman ruhon neljänneksinä, etuneljänneksinä ja takaneljänneksinä tiettyihin kolmansiin maihin vietävään lihaan. 2 artikla 1. Erityisen vientituen saaminen edellyttää, että osoitetaan vietävien tuotteiden olevan peräisin täysikasvuisista sonneista. 2. Tämä osoitetaan esittämällä liitteen mallin mukainen todistus, jonka antaa asianomaisten hakemuksesta interventioelin tai muu sen jäsenvaltion tätä tarkoitusta varten nimeämä viranomainen, jossa eläimet on teurastettu ja jossa vientiin liittyvät tullimuodollisuudet täytetään. Tämä asiakirja on esitettävä tulliviranomaisille vientiin liittyviä tullimuodollisuuksia täytettäessä. 3 artikla Jäsenvaltioiden on vahvistettava tuotteiden tarkastusta ja 2 artiklassa tarkoitetun todistuksen antamista koskevat edellytykset. Nämä edellytykset voivat sisältää merkinnän vähimmäismäärästä. Jäsenvaltioiden on toteutettava tarvittavat toimenpiteet sen varmistamiseksi, ettei tuotteita voida vaihtaa missään vaiheessa tarkastushetken ja yhteisön maantieteelliseltä alueelta poistumisen tai asetuksen (ETY) N:o 2730/79 () 5 artiklassa tarkoitettuihin määräpaikkoihin toimittamisen välisenä aikana. Näihin toimenpiteisiin kuuluu erityisesti kunkin tuotteen jokaisen neljänneksen varustaminen joko pysyvällä tunnusmerkinnällä tai sinetillä. Teurastus ja tunnusmerkinnällä tai sinetillä varustaminen tapahtuvat asianomaisen 2 artiklan 2 kohdassa tarkoitetussa hakemuksessa nimeämässä teurastamossa. 4 artikla Jäsenvaltioiden on ilmoitettava komissiolle tämän asetuksen soveltamiseksi suunnitelluista säännöksistä 20 päivään tammikuuta 1982 mennessä. Komissio ilmoittaa mahdollisista huomautuksistaan jäsenvaltioille 20 päivään helmikuuta 1982 mennessä. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä maaliskuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä tammikuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 24 () EYVL N:o L 156, 4.7.1968, s. 2 () EYVL N:o L 61, 5.3.1977, s. 16 () EYVL N:o L 317, 12.12.1979, s. 1 LIITE >KAAVION ALKU> EUROOPAN YHTEISÖ 1 Viejä tai hakija TODISTUS täysikasvuisten urospuolisten nautojen lihasta N:o ...................... Asetus (ETY) N:o 32/82 2 Vastaanottaja () 3 Todistuksen antava viranomainen HUOMAUTUKSIA A. Lihojen kuvailussa on noudatettava vientituen myöntämisessä käytettävää nimikkeistöä. 4 Kuljetusväline () B. Tämä todistus on luovutettava tullitoimipaikalle, joka täyttää vientiin liittyvät tullimuodollisuudet. C. Asianomainen tullitoimipaikka toimittaa tämän todistuksen vahvistuksella varustettuna vientituen maksamisesta vastaavalle viranomaiselle. 5 Palojen merkinnät, numerot () ja määrä; lihojen kuvaus 6 Yhteisen tullitariffin alanimike 7 Nettopaino kilogrammoina () 8 Palojen määrä kirjaimin 9 Erityisiä huomautuksia 10 ANTAVAN VIRANOMAISEN TODISTUS Allekirjoittanut todistaa, että edellä kuvailtu liha on peräisin täysikasvuisista sonneista. Toteutetut tunnistamistoimenpiteet 11 TULLIN VAHVISTUS Paikka: Vientiin liittyvät tullimuodollisuudet on edellä kuvaillun lihan osalta täytetty. Päivämäärä: Tulliasiakirja: eläinlaji: numero: päivämäärä: (Allekirjoitus) (Leima) (Allekirjoitus) (Leima tai painettu sinetti) () Vapaaehtoinen. >KAAVION LOOPU>